చిన్న రాష్ట్రాన్ని వదిలేసుకుంటారా? — తెలుగు పోస్ట్
Homeఎడిటర్స్ ఛాయిస్చిన్న రాష్ట్రాన్ని వదిలేసుకుంటారా?
22/01/2020,11:59 సా. Ravi Batchali ఎడిటర్స్ ఛాయిస్, ఒపీనియన్
పుదుచ్చేరి చిన్న రాష్ట్రం. కేంద్ర పాలిత ప్రాంతం. అలాంటి పుదుచ్చేరిలో డీఎంకే, కాంగ్రెస్ మధ్య తలెత్తిన విభేదాలు వచ్చే ఎన్నికల్లో చూపించనున్నాయి. పుదుచ్చేరిలో ప్రస్తుతం కాంగ్రెస్, డీఎంకే అధికారంలో ఉంది. కాంగ్రెస్ అధికారంలో ఉండటతో ఇక్కడ గత కొన్నేళ్లుగా లెఫ్ట్ నెంట్ గవర్నర్ కిరణ్ బేడీకి, ముఖ్యమంత్రి నారాయణస్వామికి పొసగడం లేదు. కాంగ్రెస్ అమలు పర్చాలనుకున్న పథకాలకు సయితం కిరణ్ బేడీ గండి కొడుతున్నారు.
సంకీర్ణ ప్రభుత్వమే…..
ఈ నేపథ్యంలో వచ్చే ఏడాది పుదుచ్చేరి ఎన్నికలు జరగనున్నాయి. మొత్తం 30 అసెంబ్లీ స్థానాలున్న పుదుచ్చేరిలో గత ఎన్నికల్లో కాంగ్రెస్ 15 స్థానాల్లోనూ, డీఎంకే మూడు స్థానాల్లోనూ గెలవడంతో ప్రభుత్వం ఏర్పాటయింది. మ్యాజిక్ ఫిగర్ 16 కావడంతో కాంగ్రెస్, డీఎంకే కూటమిల ప్రభుత్వం ఇప్పటి వరకూ సజావుగానే సాగింది. వచ్చే ఏడాది తమిళానాడుతో పాటు పుదుచ్చేరి ఎన్నికలు కూడా జరగనున్నాయి. పేరుకు పుదుచ్చేరి కాని, తమిళనాడు రాజకీయ ప్రభావం ఈ చిన్న రాష్ట్రంపై ఉంటుంది.
ఈ రాష్ట్రంపైన కూడా….
అయితే తాజాగా డీఎంకే, కాంగ్రెస్ ల మధ్య తలెత్తిన విభేదాలు ఈ రాష్ట్రంపై పడే అవకాశాలున్నాయని తెలుస్తోంది. కాంగ్రెస్ ఒంటరిగా పోటీ చేస్తే ఇబ్బందులు తప్పవు. అలాగే డీఎంకేది కూడా అదే పరిస్థితి. అయితే స్టాలిన్ ఎక్కువ స్థానాలను కాంగ్రెస్ కు తమిళనాడులో కేటాయించాల్సి వస్తుందని భావించి ఇటీవల కాలంలో ఆ పార్టీని దూరంగా పెడుతున్నారు. ఈ సారి ఎలాగైనా అధికారంలోకి రావాలనుకుంటున్న స్టాలిన్ కాంగ్రెస్ కు ఎక్కువ స్థానాలను కేటాయిస్తే గెలుపు కష్టమవుతుందని భావిస్తున్నారు.
ఒంటరిగా పోటీ చేస్తామంటూ….
దీంతో పక్క రాష్ట్రమైన పుదుచ్చేరిలో ఈ ప్రభావం పడనుంది. ఇప్పటికే పుదుచ్చేరి డీఎంకే నేతలు తాము ఒంటరిగా పోటీ చేస్తామని ప్రకటించారు. రెండు దశాబ్దాల నుంచి డీఎంకే పుదుచ్చేరిలో అధికారంలోకి రాలేదన్నది వారి వాదన. 1996లో పుదుచ్చేరిలో డీఎంకే ప్రభుత్వం ఏర్పాటయింది. ఆ తర్వాత కాంగ్రెస్ అధికారంలో ఉంటూ వస్తుంది. తాజా విభేదాల నేపథ్యంలో ఈసారి పుదుచ్చేరిలో ఎలాంటి పరిణామాలు చోటు చేసుకుంటాయన్న ఆసక్తి సర్వత్రా నెలకొంది. అయితే చివరి నిమిషంలోనైనా కాంగ్రెస్ డీఎంకేతో సర్దుబాటు చేసుకునే అవకాశాలు మాత్రం లేకపోలేదు. ఇప్పటికే రెండు పార్టీల మధ్య రాజీ చర్చలు జరిగాయి.
chinna rashtranni vadilesukuntara? u telugu post
Homeediters chaayischinna rashtranni vadilesukuntara?
22/01/2020,11:59 saa. Ravi Batchali editers chaayis, opinian
puducheri chinna rashtram. kendra paalita praantam. alanti puducherilo dmca, congress madhya talettina vibhedaalu vache ennikallo chuupimchanunnaayi. puducherilo prastutam congress, dmca adhikaaramlo undi. congress adhikaaramlo undatatho ikkada gatha konnellugaa left nent gavarnar kiran bedeeki, mukhyamantri naaraayanasvaamiki posagadam ledu. congress amalu parchaalanukunna pathakaalaku sayitam kiran bady gandi kodutunnaru.
sankeerna prabhutvame..
ee nepathyamlo vache edaadi puducheri ennikalu jaraganunnayi. mottam 30 assembley sthaanaalunna puducherilo gatha ennikallo congress 15 sthaanaalloonuu, dmca moodu sthaanaalloonuu gelavadamtho prabhutvam erpaatayindi. magic figar 16 kaavadamtho congress, dmca kootamila prabhutvam ippati varakuu sajaavugaane saagindi. vache edaadi tamilaanaadutoe paatu puducheri ennikalu kuudaa jaraganunnayi. peruku puducheri kaani, tamilanadu rajakeeya prabhaavam ee chinna rashtrampai untundi.
ee rashtrampaina kuuda.
ayithe taajaagaa dmca, congress la madhya talettina vibhedaalu ee rashtrampai pade avakaasaalunnaayani telustondi. congress ontarigaa poty cheste ibbandulu tappavu. alaage dmcadi kuudaa adhe paristhiti. ayithe stallin ekkuva sthaanaalanu congress ku tamilanaadulo ketayinchalsi vastundani bhavinchi iteevala kaalamlo aa paartiini dooramgaa pedutunnaaru. ee saari elagaina adhikaaramloki raavaalanukuntunna stallin congress ku ekkuva sthaanaalanu ketayiste gelupu kashtamavutundani bhaavistunnaaru.
ontarigaa poty chestamantum.
deentho pakka rashtramaina puducherilo ee prabhaavam padanundi. ippatike puducheri dmca nethalu taamu ontarigaa poty chestamani prakatinchaaru. rendu dasaabdaala nunchi dmca puducherilo adhikaaramloki raledannadi vaari vaadana. 1996loo puducherilo dmca prabhutvam erpaatayindi. aa tarvaata congress adhikaaramlo untuu vastundi. taja vibhedaala nepathyamlo eesaari puducherilo elanti parinaamaalu chotu chesukuntayanna aasakti sarvatra nelakondi. ayithe chivari nimishamloonainaa congress dmcatho sardubaatu chesukune avakaasaalu maatram lekapoledu. ippatike rendu paarteela madhya raji charchalu jarigai.